Document ID: /roh_data/filtered/fineweb-2-filterrobots_roh.jsonl.gz/51206

A a Crans Montana en il Valais è ida a fin la 13avla Festa federala da la musica populara, in eveniment cun blera musica, inscunters, festas e tradiziuns. Ils organisaturs avevan spetgà var 80'000 aspectaturas ed aspectaturs. A la fin èn pero vegnids damain visitadras e visitaders. La dumengia aveva cumenzà cun in cult divin, il suentermezdi hai da il grond cortegi en preschientscha dal cusseglier federal Alain Berset.
Pli che 1'000 musicantas e musicants
A Crans Montasa èn sa preschentads 1'000 musicantas e musicants en ina atmosfera da festa, cun concerts ed inscunters cun giuven e vegl. En 5 localitads hai da las preschentaziuns da las singulas chapellas, en il vitg musica sin 15 tribunas e per finir anc il cortegi tradiziunal. Dal Grischun èn be paucas furmaziuns stadas preschentas: las chapellas Arflina, Rhygold, die Jungä Prättiger ed ina chapella cun commembers da la suprastanza da l'associaziun da musica populara, dal VSV Grischun.